Ir-Regolament tal-Kummissjoni (KE) Nru 1890/96
tat-30 Settembru 1996
li jemenda r-Regolament (KE) Nru 3223/94 dwar regoli dettaljati għall-applikazzjoni ta’ l-arranġament ta’ importazzjoni għal frott u ħxejjex
IL-KUMMISSJONI TAL-KOMUNITAJIET EWROPEJ,
Wara li kunsidrat it-Trattat li jistabilixxi l-Komunità Ewropea,
Wara li kunsidrat ir-Regolament tal-Kunsill (KEE) Nru 1035/72 tat-18 ta’ Mejju 1972 dwar l-organiżżazzjoni komuni tas-suq fil-frott u l-ħaxix [1], kif l-aħħar emendat bir-Regolament tal-Kummissjoni (KE) Nru 1363/95 [2], u partikolarment l-Artikolu 23(2) tiegħu,
Billi r-Regolament tal-Kummissjoni (KE) Nru 3223/94 tal-21 Diċembru 1994 [3], kif l-aħħar emendat bir-Regolament (KE) Nru 2933/95 [4] stipula regoli dettaljati għall-applikazzjoni ta’l-arranġamenti ta’importazzjoni għal frott u ħxejjex;
Billi l-prezzijiet rappreżentattivi medji ta’prodotti importati minn pajjiżi terzi ma jistgħux jitqiesu bħala sinjifikanti f’livell ta’Komunità jekk huma jikkorispondu għal kwantitatjiet ta’inqas minn tunnellata waħda;
Billi, meta valur ta’importazzjoni standard għal prodott ta’ oriġini mogħtija ikun applikat bla ma nbidel għal sebat ijiem, importazzjonijiet ta’dak il-prodott għandhom jiġu meqjusa bħala temporanjament mitmuma; billi l-imsemmi valur għandu għalhekk ikun imħassar;
Billi r-Regolament (KE) 3223/94 stabbilixxa makkinarju biex jiġu rreġistrati prezzijiet dwar swieq rappreżentattivi bil-għan li jiġi iffissat valur ta’importazzjoni standard biex jiġi determinat il-valur ta’prodotti importati fuq konsenja bil-għan tal-klassifikazzjoni tat-tariffi tagħhom; billi, b’ konformità mar-Regolament tal-Kummissjoni (KE) Nru 1558/96 [5] lanġas u għajnbaqar li joriġinaw fil-pajjiżi assoċjati ta’ l-Ewropa Centrali, importati għal ipproċessar, prezzijiet separati japplikaw matul perijodi spiċifiċi għas -sena 1996; fil-waqt li, għal dawn il-prodotti, li m’humiex mibjugħa fuq konsenja fi swieq rappreżentattivi, mekkaniżmu biex prezzijiet jiġu reġistrati direttament jista’ jkun implimentat għall-klassifikazzjoni tat-tariffi tagħhom; billi l-imsemmi mekkaniżmu jista’ jinvolvi biss il-klassifikazzjoni tariffarja tal-prodotti konċernati fuq il-bażi ta’ jew il-prezz għall-but ta’ dawn il-prodotti miżjud il-kost ta’assigurazzjoni u trasport bejn il-fruntieri tat-territorju doganali tal-Komunità jew il-valur doganali li saret riferenza għalih fl-Artikolu 30(c) tar-Regolament tal-Kunsill (KE) Nru 2913/92 tat-12 Ottubru 1992 li jistabbilixxi l-Kodiċi Doganali tal-Komunità [6], kif emendat bir-Regolament tal-Kummissjoni (KEE) Nru 2454/93 [7];
Billi l-miżuri li sar provvediment għalihom f’dan ir-Regolament huma skond l-opinjoni tal-Kumitat ta’ Ġestjoni ta’ Frott u Ħxejjex,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 3223/94 hu hawn emendat kif ġej:
1. is-subparagrafu li ġej huwa miżjud ma’ l-Artikolu 2(1):
"Fejn il-kwantitajiet totali li saret riferenza għalihom f’ (b) huma inqas minn tunnellata waħda, il-prezzijiet korrispondenti m’għandhomx ikunu ikkomunikati lill-Kummissjoni."
2. is-subparagrafu li ġej huwa miżjud ma’ l-Artikolu 4(4):
"Huma għandhom jieqfu li japplikaw, madanakollu, fejn l-ebda prezz rappreżentattiv medju ma ġie kkomunikat lill-Kummissjoni għal sebat ijiem konsekuttivi."
3. L-Anness huwa sostitwit bl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, it-30 Settembru 1996.